
	Articolul 1
În înțelesul prezentei directive, „autovehicul” înseamnă orice vehicul dotat cu un motor de propulsie, care aparține categoriei M2, M3, N2 sau N3, destinat circulației rutiere, având cel puțin patru roți și putând atinge prin construcție o viteză maximă mai mare de 25 km/h.
Categoriile M2, M3, N2 și N3 trebuie să fie înțelese așa cum sunt definite în anexa II la Directiva 70/156/CEE ( 4 ).
	
	Compatibil
	HG 475/2016
2.3 Dispozitivele de limitare a vitezei se montează pentru vehiculele rutiere prevăzute cu motor de propulsie, care au cel puţin patru roţi, aparțin categoriei M2, M3, N2 sau N3 şi care, pot atinge prin construcție, o viteză maximă mai mare de 25 km/h.
1.4. vehicul din categoria M2 – vehicul rutier proiectat şi construit pentru transportul pasagerilor, care are, în afara scaunului șoferului, mai mult de 8 locuri pe scaune şi o masă maximă mai mică sau egală cu 5 tone;
vehicul din categoria M3 – vehicul rutier proiectat şi construit pentru transportul pasagerilor, care are, în afara scaunului şoferului, mai mult de 8 locuri pe scaune şi o masă maximă mai mare de 5 tone;
vehicul din categoria N2 – vehicul rutier proiectat şi construit pentru transportul mărfurilor, avînd o masă maximă de peste 3,5 tone, dar mai mică sau egală cu 12 tone;
vehicul din categoria N3 – vehicul rutier proiectat şi construit pentru transportul mărfurilor, avînd o masă maximă mai mare de 12 tone.

	Articolul 2
Statele membre iau măsurile necesare pentru ca autovehiculele din categoriile M2 și M3 prevăzute la articolul 1 să poată circula pe căi rutiere numai dacă sunt echipate cu un dispozitiv limitator de viteză reglat astfel încât viteza lor să nu poată depăși 100 de kilometri pe oră.
Vehiculele din categoria M3 având o greutate maximă mai mare de 10 tone, înmatriculate înainte de 1 ianuarie 2005, pot continua să fie echipate cu dispozitive pe care viteza maximă este reglată la 100 de kilometri pe oră.

	
	Compatibil
	HG 475/2016
2.4. Vehiculele rutiere din categoria M2 şi M3 menţionate la pct.2.3 din prezentul Regulament urmează să fie echipate cu un limitator de viteză la care viteza maximă este reglată la 100 km/h, în condiţiile prevăzute de art.153 pct.(1) lit.a) din Codul transporturilor rutiere nr.150 din 17 iulie 2014.
Vehiculele rutiere din categoria M3 avînd o greutate maximă mai mare de 10 tone, înmatriculate înainte de 1 ianuarie 2005, pot continua să fie echipate cu limitatoare de viteză pe care viteza maximă este reglată la 100 de kilometri pe oră.

	Articolul 3
(1)  Statele membre iau măsurile necesare pentru ca autovehiculele din categoriile N2 și N3 să poată circula pe căi rutiere numai dacă sunt echipate cu un dispozitiv limitator de viteză reglat astfel încât viteza lor să nu poată fi mai mare de 90 de kilometri pe oră.
(2)  Statele membre sunt autorizate să solicite, pentru dispozitivul limitator de viteză al vehiculelor înmatriculate pe teritoriul lor și destinate exclusiv transportului de mărfuri periculoase, un reglaj care să nu permită acestor vehicule să depășească o viteză maximă de 90 de kilometri pe oră.

	
	Compatibil
	HG 475/2016
2.5. Vehiculele rutiere din categoria N2 şi N3 urmează să fie echipate cu un limitator reglat astfel încît viteza lor să nu poată depăşi 90 km/h, în condiţiile prevăzute de art.153 pct.(1) lit.a) din Codul transporturilor rutiere.
În cazul transportului de mărfuri periculoase, se va solicita ca limitatorul de viteză să fie reglat astfel încît viteza lor să nu depăşească viteza maximă de 90 km/h

	Articolul 4
(1)  În ceea ce privește autovehiculele din categoria M3 având o greutate maximă mai mare de 10 tone și autovehiculele din categoria N3, articolele 2 și 3 se aplică:
(a) vehiculelor înmatriculate începând de la 1 ianuarie 1994, de la 1 ianuarie 1994;
(b) vehiculelor înmatriculate între 1 ianuarie 1988 și 1 ianuarie 1994:
(i) de la 1 ianuarie 1995, dacă este vorba de vehicule care efectuează atât transporturi interne, cât și transporturi internaționale;
(ii) de la 1 ianuarie 1996, dacă este vorba de vehicule destinate exclusiv transportului intern.
(2)  Pentru autovehiculele din categoria M2, vehiculele din categoria M3 având o greutate maximă mai mare de 5 tone, dar mai mică sau egală cu 10 tone, și vehiculele din categoria N2, articolele 2 și 3 se aplică cel mai târziu:
(a) vehiculelor înmatriculate începând de la 1 ianuarie 2005, de la 1 ianuarie 2005;
(b) vehiculelor care se conformează valorilor limită indicate în Directiva 88/77/CEE ( 5 ) înmatriculate între 1 octombrie 2001 și 1 ianuarie 2005:
(i) de la 1 ianuarie 2006, dacă este vorba de vehicule care efectuează atât transporturi interne, cât și transporturi internaționale;
(ii) de la 1 ianuarie 2007, dacă este vorba de vehicule destinate exclusiv transportului intern.
(3)  În cursul unei perioade de maxim trei ani de la 1 ianuarie 2005, orice stat membru poate scuti de aplicarea articolelor 2 și 3 vehiculele din categoria M2 și din categoria N2 având o greutate maximă mai mare de 3,5 tone, dar mai mică sau egală cu 7,5 tone, înmatriculate în registrul național și care nu circulă pe teritoriul unui alt stat membru.

	Art.153. – (1) Prezentul cod intră în vigoare după o lună de la data publicării, cu următoarele excepții:
a) prevederile ce ţin de obligativitatea dotării cu limitatoare de viteză a vehiculelor rutiere înmatriculate pentru prima oară în Republica Moldova pînă la intrarea în vigoare a prezentului cod se pun în aplicare după cum urmează:
– după 3 ani de la intrarea în vigoare a prezentului cod – pentru vehiculele rutiere implicate în transporturi rutiere în trafic internaţional;
– de la 1 ianuarie 2022 – pentru vehiculele rutiere implicate în transporturi rutiere în trafic naţional;
a1) prevederile ce ţin de obligativitatea dotării cu limitatoare de viteză a vehiculelor rutiere înmatriculate pentru prima oară în Republica Moldova până la intrarea în vigoare a prezentului cod se pun în aplicare de la 1 ianuarie 2025 – pentru vehiculele rutiere implicate în transporturi rutiere în trafic naţional;
a2) prevederile ce ţin de obligativitatea dotării cu limitatoare de viteză a vehiculelor rutiere înmatriculate pentru prima oară în Republica Moldova până la intrarea în vigoare a prezentului cod se pun în aplicare de la 1 iunie 2026 – pentru vehiculele rutiere implicate în transporturi rutiere în traficul naţional;
	Compatibil
	

	Articolul 5
(1)  Dispozitivele limitatoare de viteză prevăzute în articolele 2 și 3 trebuie să respecte cerințele tehnice stabilite în anexa la Directiva 92/94/CEE ( 6 ). Cu toate acestea, toate vehiculele care intră sub incidența prezentei directive, înmatriculate înainte de 1 ianuarie 2005, pot continua să fie echipate cu dispozitive limitatoare de viteză care respectă cerințele tehnice stabilite de către autoritățile naționale competente.
(2)  Dispozitivele limitatoare de viteză sunt instalate de ateliere sau de organisme desemnate de statele membre.

	Art.110. – (1) Pot efectua operații de montare, reparare şi/sau verificare a tahografelor şi/sau a limitatoarelor de viteză numai întreprinderile înregistrate în acest scop de Agenţie, conform prevederilor prezentului cod, care activează în baza Regulamentului privind condiţiile de montare, reparare şi verificare a tahografelor şi limitatoarelor de viteză.
...
(3) Sînt admise spre montare şi utilizare pe teritoriul Republicii Moldova doar limitatoarele de viteză care deţin certificate de examinare de tip conform legislaţiei în vigoare sau care au fost omologate în altă ţară conform procedurilor de omologare prevăzute de Regulamentul CEE-ONU nr.89.
(4) Tahografele şi limitatoarele de viteză montate pe vehiculul rutier trebuie verificate periodic, o dată la 2 ani, în ateliere înregistrate oficial în Registru de pe teritoriul Republicii Moldova.
	Compatibil
	

	Articolul 6
Cerințele de la articolele 2 și 3 nu se aplică autovehiculelor folosite de forțele armate, protecția civilă, serviciile de luptă împotriva incendiilor și de alte servicii de urgență, precum și de forțele responsabile cu menținerea ordinii publice.
Aceleași dispoziții se aplică și vehiculelor care:
— prin construcție nu pot să depășească limitele de viteză prevăzute la articolele 2 și 3;
— sunt utilizate pe căi rutiere în scopul testelor științifice;
— sunt utilizate în localități numai pentru serviciul public.
	
	Compatibil
	HG475/2016
2.6. Cerinţele prevăzute la pct.2.3 din prezentul Regulament nu se aplică vehiculelor rutiere folosite de forţele armate, protecţia civilă, serviciile de luptă împotriva incendiilor şi de alte servicii de urgenţă, precum şi de forţele responsabile de menţinerea ordinii publice.
Acestea se aplică şi vehiculelor rutiere care:
a) prin construcţie nu pot depăşi limitele de viteză prevăzute la pct.2.3-2.4 din prezentul Regulament;
b) sînt utilizate pe căi rutiere în scopul testelor ştiinţifice;
c) sînt utilizate în localităţi numai pentru serviciul public.

	Articolul 6a
Comisia evaluează, în cadrul programului de acțiune privind siguranța rutieră pentru perioada 2002-2010, repercusiunile pe care le are asupra siguranței și circulației rutiere reglajul la vitezele prevăzute în prezenta directivă al dispozitivelor limitatoare de viteză utilizate de către vehiculele din categoria M2 și vehiculele din categoria N2 având o greutate maximă mai mică sau egală cu 7,5 tone.
Comisia prezintă, dacă este cazul, propuneri corespunzătoare.
	
	Prevederi UE neaplicabile
	

	Articolul 7
(1)  Statele membre adoptă actele cu putere de lege și actele administrative necesare aducerii la îndeplinire a prezentei directive înainte de 1 octombrie 1993. Statele membre informează imediat Comisia cu privire la aceasta.
Când statele membre adoptă aceste dispoziții, acestea cuprind o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
(2)  Statele membre comunică Comisiei textul dispozițiilor de drept intern pe care le adoptă în domeniul reglementat prin prezenta directivă.
	
	Prevederi UE neaplicabile
	

	Articolul 8
Prezenta directivă se adresează statelor membre.
	
	Prevederi UE neaplicabile
	






